Dominicus Scinà
Dominicus Scinà Res apud Vicidata repertae: Nativitas: 28 Februarii 1765, 31 Ianuarii 1764; Panormus Obitus: 13 Iulii 1837; Panormus Dominicus Scinà, vulgo Domenico Scinà (natus Panormi Siciliae die 28 Februarii 1765; ibidem mortuus die 13 Iulii 1837), physicus et historicus, fuit primus rerum physicarum professor apud Studiorum Academiam Panormitanam et postea rector eiusdem universitatis. Fuit regi Ferdinando I Borboni historiographus, Commissionis Instructionis Publicae sodalis et unus inter auctores Constitutionis Sicilianae anni 1812. Fragmenta Hedypathiae ab Archestrato Geloo compositae ille primus e Deipnosophistis Athenaei collegit et Italice vertit. Opera insuper de Empedocle et Archimede, de Panormo, de Siciliae historia scripsit.